نئزیکی ڤئ نئصم 2،160،000 کأس کئ ھان د راساگە بیلبائو گأپ ھین ڤولات خودصئلادار باسکئن و بیلبائو یئ گئل گأپ کألوٙن شأرە. ئی گأپ کألوٙن شأر د ڤأرگئرئتە شأش گئل شأر پورنوفوٙس ڤا نومیا بیلبائو، باراکالدو، گئتئکسو، پورتئغالیتئ، سانتورئتزی و باسائوریە کئ ئی شأریا ڤا نوم بیلبائو گأپ نوم دیار بیینە. نئزیک ڤئ 29 دأرصأد د باسکیا ڤئ دأر د ئی راساگە میان ڤئ دی و مالکأنوٙن یئ گئل د چیا گیرینج دیارکون د نوفوٙس شئناسی ڤولات باسکە. د طوٙل سأدە بیستوم زایئشتی بیشتئری مالکأنوٙنیا د ڤولات باسک د راساگە یا گالیسیا و کاستیل و لئون بییە

انیشتین د زئن ویلون فره کار بلل بی . وه د همو گات بچه یی میهاس سی آئمیا بیشتری د هومتواریاش مفید بوئه خصوصند سی کسونایی که هان د دور و با وه. خصوصیت دوئم وه ذوق هنری وه بی که انیشتین نه مژبور می کرد که ویر کل دیار کن و مومی خوشه د حال و بار روشنا و علقمنی ره دیاری بکه و هنی ئم سامونگری و بیتر کردن وه نو ئم جوری با که هم خوش و هم گوش گریا، د دی دنیا شناسی لذت بورن. هدف انیشتین یه بی که ورگه مطلق نه د سریشت دونسمنی حالی بکه، ویر و باورمنی نسبیت ۱۹۰۵ زایشتی که د وه انیشتین فقط د جمشت راستخط هومبراور ویر ونه بی، انیشتین وا هومیاری اصل تعادل چیا تازه ای نه د چک چنه نیر پیش بینی بکه که می تونستی دینیشو و می تونست دروس بیین ویر و باورمنی تازه ونه د دید تجربی پشت راس کاری بکه.

زون تایلندی یه گل د دمادارتری زونیا افتوزنون هوم پیوند آسیائه و بیشتر خاک ولات تایلند د ای زون قسه می کن ولی وایه زونیا هنی د ای ولات قسه موئن که نفوس کمتری دارن. تایلندی زون جاونه ای ولاته و الفبای مخصوص خوشه داره.

انیشتین د جمشت حقوق شهرآویشته یی داشت. وه یه گل د د دوسیا نزیک پل رابسون بیه که دوسیشو نزیک وه بیس سال بیه. انیشتین یه گل د اندومیا چن گل د دسه یا حامیندار حقوق بشر (چی بهرجا پرینستون NAACP) بی که د بیشتر ای جمشتیا پل رابسون دیووندار اصلی بیه. وه واگرد پل رابسون دیوونداری «جمشت تموم کردن زج کشی د امریکا نه د گردن گرته بی. د گاتی که دبلیو. ای. بی. دوبویس د دئه هشتاد عمر خوش د گات مک کارتی یه جوری گنی متئم وه جاسوسی سی کمونیستیا بی، نها و انیشتین گوت که حاضره چی یه گل د شاهدیا وه د دادگاه سی وه شهادت بیه و روئه د دادگاه. یه تف کنون نها وه که گوتن انیشتین میها د دادگا د وه دفا بکه ای جانیا رد بی. انیشتین گوته که ""نجات حایی گپتری مرض آمریکائه"".

لري لكي يكي د لشكيا زونہ لريه،كہ د لرسو،پشتكۈ لرسو،ولات كرموشا، كشور عراق قسه موئه،اي زون مينجا زونہ لوري و كرديه،ولي بيشتر بوئه بويي كہ لكي بيشتر د لوري د لحاظ رهزيشتي و فرهنگي نزيكه لكيا د حدود 2 مليون نفر بوئن وبيشترشو هان د ولات لرسو،

هأڤاپیما ڤارو دأنگ کونکورد ڤا کارگإرایي مسافرکأشي و ترابري، د لا توپولوف ۱۴۴، يإ گإل د هأڤاپیمایا ڤارو دأنگ سي جا ڤ جاکاريأ کإ د دهأ شأسد و هفتاد زارۈیي اۈما د سامۈنأ هأڤایي اورۈپا و دونیا. اي هأڤاپیما ساخت هومبأري اينگيليس و فرانسأ بيأ.

حئزبوللە لوبنان یئ گئل ساموٙنجا سیاسی- جأنیاریە کئ ھا د ڤولات لوبنان. جأرغە حئزبوللە د أڤلییا سالیا دأە ۱۹۸۰ زایئشتی ڤا سأرمأشق گئرئتئن د ڤیر و باڤأرکو ئسلام سیاسی د ڤولات لوبنان رأڤأندیاری بی.

سوٙنگوٙل ئوٙدئن بئ گئل نئماشتکار زازاە کئ د سال ۱۹۷۹ زایئشتی د شأر دیاربأکر ئوٙماە ڤئ دی و نئهاش رأت د شأر آنکارا و گات بأچە ییشە د ئوٙ شأر د سأر گوڤارد و د آکادئمی تیارت تورکی آموختارکار بی.

جئنایأت و موکافات (د روٙسی|Преступление и наказание) نوم یئ گئل گأپ مأتألە کئ نئڤیسیار نوم دیار روٙسی فئودور میخایلوڤیچ داستایوسکی ڤئنە نیسأنە.